b"\n_START_ARTICLE_\nCan Castanyer (Sant Cugat del Vall\xc3\xa8s)\n_START_SECTION_\nDescripci\xc3\xb3\n_START_PARAGRAPH_\n\xc3\x89s una masia de planta rectangular i teulada a dues vessants, t\xc3\xa9 planta baixa i un pis. Mant\xc3\xa9 una estructura molt simple a la fa\xc3\xa7ana i d'esquema sim\xc3\xa8tric amb tres obertures a cada pis. La f\xc3\xa0brica ha estat for\xc3\xa7a reformada i al darrere conserva una construcci\xc3\xb3 de grans carreus de pedra del coll de Campany\xc3\xa0. La porta d'entrada \xc3\xa9s rematada per pedra formant un arc rebaixat. Tamb\xc3\xa9 s'ha utilitzat pedra en els angulars de la fa\xc3\xa7ana."